Protocoll radunonza generala dil   
**Chor Surselva**Venderdis, ils 25 d’october 2013 en Casa Cumin a Glion  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.Beinvegni**

La presidenta Maria Venzin arva punctualmein a las 20:00 la radunonza.   
La gliesta da presents cursescha. Participonts al project, buc commembers ein supliccai da nudar in „P“ sper il num, quels han negin dretg da vuschar.

Maria Venzin fa a tuts in cordial beinvegni.

Perstgisas:

Lucrezia Berther   
Nicole Stiefenhofer  
Manuela und Leci Deplazes  
Claudine Cavegn  
Barbara de Giorgi  
Beatrice und Christoph Ruef  
Silvana Caviezel  
Gieri Spescha  
Giuseppina Auchter  
Heidi Caviezel  
Margrit Darms  
Augustin Beeli  
Pia Blumenthal  
TorinoMaissen  
Rita Bass  
Roland Vincenz  
Vrena Risch  
Regula Camathias Casanova

La presidenta declara pertgei che nus essen en Casa Cumin e buc el Hotel Rezia. Igl ustier ha cudischau dubel ed organisau aschia la casa cumin per il Chor Surselva.  
Suenter radunonza ein tuts envidai ad ina tscheina el Hotel Rezia. La tscheina e l’emprema consumaziun van sil quen dil Chor.

**2. Elecziun da dumbravuschs**  
Annaleta Vincenz vegn elegida, ina dumbravusch basta, damai che nus essan sulettamein 17 persunas en sala.

**3. Protocoll 2012**La presidenta fa attent sin il protocol che ei publicaus en la reit.   
www.Chorsurselva.ch  
Ella intimescha da visitar mintgaton la pagina.  
Negin giavisch da prelegier il protocol. El vegn approbaus unanimein.

**4. Rapport dalla presidenta**text da Maria:

*Es war nach dem anstrengenden Projekt mit Haydn zwar vorgesehen, eine Pause einzulegen – aber natürlich nicht, dass diese so lange dauert. Dafür gibt es verschiedene Gründe – ganz allgemein, dass die Zeit rennt, dass alle im Vorstand auch beruflich sehr eingespannt sind oder auch, dass ich aus gesundheitlichen Gründen einige Zeit ausgefallen bin. Das Hauptproblem haben wir aber darin erkannt, dass wir uns organisatorisch verbessern müssen, d.h. unsere Sitzungen und Aufgaben verbindlicher planen müssen. Dies möchten wir in Zukunft nun wirklich auch tun.*

*Die Aufgabenteilung innerhalb des Vorstands bleibt sich gleich: Maria: Präsidium, Rest: Dirigent, Gaby schreibt die Protokolle, Pascale ist die Verbindungsperson zu Esther, die die Buchhaltung führt, und Manuel hilft überall.*

*Wir hoffen nun auf euer Verständnis und auch, dass ihr wie wir nun grosse Lust habt, wieder gemeinsam zu singen. Rest hat einen Probenplan zusammengestellt, nach dem wir bereits am 10. November mit unseren Proben beginnen werden. Mehr dazu beim Traktandum 9.*

**4.Rapport dil dirigent**

Rest di che era el havevi buc previu ina pausa schi liunga. El deplorescha che bia caussas ein buc idas sco planisau. Rest conceda d’haver tralaschau da far ina partenza, malgrad ch’el ha survegniu impuls da pliras varts. Sch’ei detti negin project, sappi era buc in Chor da project exister.  
En la truscha quotidiana hagi semplamein l’energia per dar a sesez igl impuls muncau. In circul vicius hagi entschiet a rotar.  
Rest seperstgisa. „Vus veis vuliu cantar, ed jeu hai buc possibilitau ei a Vus“.   
Rest ha denton giu plascher dils presents ch’ein en sala e selegra da parter ò in plan d’emprovas per il niev project cun canzuns dalla America Latina.

*Christina Bischof* :Ella spera che ei seigi buc in sforz per il comite da metter en pei in project, ella lessi numnadamein sentir il plascher ed il gust da cantar ellas retschas dil Chor ed era en suprastonza.

*Rest:* Ei seigi zun impurtont da sentir igl engaschi dils cantadurs e cantaduras e del vegli porscher in project che fa plascher.

*Petra Heini:* Ei leda da udir la verdad ed ils motivs da quella liunga pausa. Biars hagien reservau termins, spitgau sin in resun dil Chor. Ella seigi stada surstada che nuot vegnevi. Ina cuorta communicaziun che ei detti ina pausa pli liunga havessi scaffiu transparenza. Ella seigi cheu questa sera perquei ch‘ella conta bugen.

*Maria* engrazia per la discussiun.

**5. Rendaquen**

Damai che ei ha dau negin project e negias entradas da contribuziuns desista la radunonza dil rendaquen. Ei suondi tontaton il quen dallas consumaziuns dalla raduononza generala.

**6. Finanzas dil Chor Surselva**A caschun dalla davosa radunonza generala ei vegni realisau ina gliesta da propostas per augmentar il capital dil Chor.  
Maria reparta ina gliesta cun las differentas propostas che eran vegnidas fatgas:  
Tenor il comité fussi ei il pli sempel da lantschar ina commembranza passiva cun reactivar anteriurs commembers dil Chor. Plinavon fussi ei bien da tgirar il contact culs **commembers passivs** e porscher a quels da temps en temps zatgei sco per exempel in Apéro avon concert.  
**\*Lotto** laschi bein anavos bia daners, quei detti denton enorm bia lavur a persunas singulas. Plinavon hagi il Chor piars il bien termin che el havevi pli baul per il lotto. Plinavon stuessi il Chor haver persunas che han tschaffen ed experientscha per metter en pei in lotto.  
Propostas per far cassa ein beinvegnidas. La discussiun ei aviarta:  
  
*Gaby Degonda,* fa la proposta da cumbinar in stan da vendita cun ina tenda da divertiment a caschun dil „Stätdlifest“ a Glion. Ei detti negina tenda nua ch’ins sappi star da cumpignia e saltar. Quei maunchi a quella fiasta.  
Plinavon seigi ei pli cumplicau da organisar enzatgei damai che il Chor Surselva ei in Chor dalla regiun. La dinamica seigi buc la medema sco tier in Chor d’in vitg. Ella animescha tonaton da far zitgei.

*Andrea Kobler* fa la proposta da realisar in „Schlagerzelt“ cun bia schlagers e bunaluna.  
  
*Othmar Maissen*, di ch’el seigi buc igl amitg da tarmetter damondas per recaltgar commembers passivs. Sch’ins sappi ual presentar in project hagi ins dapli schanzas da survegnir susteniment. Plinavon fussi ei da envidar ils donaturs a concert e porscher a quels zitgei.   
  
*Esther Perl:* Gia il plaid „passiv“ caschuni tier ella snavurs. Per mintga hobbi seigi ins promts da dar ora daners. Ella pren igl exempel dils catschadurs che pagan annualmein la patenta da catscha .Pertgei buca dar ò daners dalla atgna cassa per il cant che ei era in hobi? Plinavon sappi ins gie far in concert en pintga fuorma, senza orchester e dameins cuosts.  
  
*Maria:* ella hagi priu a cor il cussegl da Erwin Ardüser, igl onn vargau, quel da emplenir successiv la cassa dil Chor. Tener ureglias aviartas per eveniments gronds.

*Marionna Tschuor:* Il Chor Surselva seigi adina staus memia tard cun presentar il preventiv per ils projects. Ins stoppi saver presentar il project avon che las fatschentas e donaturs fetschien lur preventiv digl onn.   
Ins duessi envidar da vegnir a cant. Quels che vegnan buc a cantar duein pagar la contribuziun da commember passiv.

*Christina Bischof:* l’idea dil „Schlagerzelt“ plaigi ad ella. „Schlagerzelt Gie!“ …denton „Schl**ä**gerzelt- Na!“ ☺  
  
*Petra Heini:* Lidea da far in event cun in star. Quei cuosti bia memia bia.  
  
*Rest:* Crear ina banca da commembers passivs e tgirar quels cun tarmetter „newsletter’s“ e scaffir da quels ina „Uniun purtadra“ pil Chor. Cun la tecnica dad oz seigi quei negin probelm.

**7. Contribuziuns**

Commembers dil Chor : 100.- contribuziun.  
Commembers dil Chor che separticipeschan al project: 50.- contribuziun.

Total per commembers che fan project: **150.- contribuziun annuala**  
  
Buc commembers dil Chor che fan part al project. **100.- contribuziun**Tuts ein d’accord.

**8. Mutaziuns**

Barbara De Giorgi e Claudine Cavegn han abdicau.   
Motivs: la famiglia, negina informaziun davart il comité dil Chor Surselva.  
Maria deplorescha la decisiun, engrazia tonaton per lur engaschi tut quels onns Barbara e Claudine ein s’engaschadas zun fetg per Chor e suprastonza.  
Neginas novas entradas.

**9. Project 2013/2014**

*Rest Giusep* presenta il niev project „Havaneras ed autras Canzuns dalla America Latina e parts ord igl Oratori Canto General“ e reparta il program d’emprovas cun la supplica da controllar ils termins per evitar collisiuns cun auters concerts en la regiun.

Rest vul realisar quei project cun accumpignament reduziu per exempel 1 ghitara.   
Il concert duei cuzzar rodund 90 mintuas. Tut las canzuns en spagnol, eventual ina saltunza da Flamenco.

Emprema emprova: 10 da november 2013  
Concert: entschatta october 2014

**2 concerts**Rest ha aunc buc magunau che il tierz concert da „las stagiuns“ a Vella ei staus mal frequentaus.

*Gaby* fa la proposta da far in concert sco emprova generala en in vitg che ha negin Chor dil vitg**.**

*Esther Perl:* ei vali la peina da far 3 concerts sch’ins fa gia tonta lavur.  
*Marionna Tschuor:* La casa Veglia a Laax hagi ina nova purschida: ina *Bar da Tapas* fussi ina pusseivladad da dar leu concert.

*Petra Tuor*, damonda Rest sche el hagi buc relaziuns a Bogn Ragaz per dar leu in concert? Rest di che el meri.

La presidenta Maria fa attents che il plan d’emprovas vegni arcunaus ella reit.  
Nicole Stiefenhofer separticipescha buc al project, ella administrescha denton vinavon la pagina.

Maria fa las reservaziuns per la sala d’emprovas.

**10.Varia**

La presidenta Maria fa attents ch‘ei dat ina sera da divertiment pils commembers dil Chor.- ina sera da Bowling cun tscheina. Bowling el City West a Cuera.

Partenza las 19.00

Annunzias tochen ils 10 da november.

Il bowling paga il Chor, la tscheina mintgin sez.

*Petra Tuor* engrazia a Marlis Vincenz che ha priu iniziativa questa stad da reanimar la suprstonza dil Chor. Senza ella fussan nus buc cheu.

*Marlies:* Ella seigi cuntenza che il Chor seigi puspei activs e che nus essan cheu per cantar e semetter alla lavur.

*Jolanda Venzin:* Ella seigi stada sin rucca da tarmetter la abdicaziu. Ella seigi stada surstada, trumpada che nuot vegnevi….Mo uss seigi ella cuntenza d’esser cheu.

Rest animescha da envidar amitgs, enconuschents da prender part al project il meglier seigi da tarmetter invits al project via E-Mail.

Ei seigi tonaton in project che funcziuneschi era cun paucs cantadurs.

Maria Venzin, la presidenta siara la radunonza ed envida da serender el Hotel Rezia per la tscheina communabla.

Ei ha dau maluns cun buglia da meila verda…e caschiel.

Gaby Degonda, ils 30 d’october 2013